Dukkha

Dukkha ehk kannatus või rahulolematus (sanskriti keeles duḥkha; paali keeles dukkha; tiibeti keeles sdug bsngal; hiina keeles 苦 ku; jaapani keeles ku) on budismis üks põhimõisteid. 

See on esimene neljast õilsast tõest ja sellest räägib Buddha juba oma esimeses õpetuses "Seadmuseratta käimapanemine". 

Kannatus või rahulolematus on ka üks sansaara kolmest põhiomadusest ehk olemasolu tunnusest koos isetuse ja püsitusega.Ida mõtteloo leksikon.  

 Mõiste 

Paalikeelne sõna dukkha (sanskriti keeles duḥkha) viitab eelkõige rahulolematusele, kannatamisele kõige üldisemas mõttes, kõikvõimalikele ebameeldivustele ja ebamugavustele. Kannatuse vastandiks on rahulolu, püsiv õnn, rõõmus ja mõnus kulgemine (sanskriti ja paali keeles sukha).Thomas William Rhys Davids; William Stede (1921). Pali-English Dictionary. Motilal Banarsidass. pp. 324–325. ISBN 978-81-208-1144-7. Ühe etümoloogia järgi tähistas dukkha halvasti tehtud ratast, mille telg on keskmest väljas ja mis seetõttu loperdab, seevastu sukha öeldi hästi tehtud ratta kohta, mis annab mõnusa ja sujuva mineku.Sargeant, Winthrop (2009), The Bhagavad Gita, SUNY Press 

 Tekstid 

Paali kaanonis esineb mõiste dukkha esimest korda Buddha jutluses "Seadmuseratta käimapanemine"sanskriti keeles dharmacakrapravartana; paali keeles dhammacakkappavattanaIda mõtteloo leksikon: seadmuseratta käimapanemine.  , mis kuulub Saṃyutta-nikāya koosseisu.Setting the Wheel of Dhamma in Motion; Dhammacakkappavattana Sutta  (SN 56:11)Saṃyutta Nikāya 56:11. Setting in Motion the Wheel of the Dhamma

Buddha loetleb selles mitmeid kannatusi tekitavaid asjaolusid ning toob siis esile nende kõigi algpõhjuse, milleks on inimene ise, tema isiksus. 

 Interpretatsioonid 

Buddha on korduvalt ütelnud, et ta õpetab vaid üht asja: rahulolematuse ehk kannatuse lõpetamist (dukkha nirodha).MN 22:37, MN 63, SN 22:86, SN 56:31 jm. Sündi, vananemist, haigust ja surma ei saa vältida, küll aga saab vältida rahulolematust nende pärast. Kannatamine on isiklik suhe, inimese enda reaktsioon sündmustele ja nähtustele, mis on tegelikult oma tähenduselt tühjad ja millel puudub omaolek. Igasugune reaktsioon toimuvale ongi kannatamine. 

Kannatused on isiklikud ja nad on vahetult seotud kõige sellega, mis moodustab isiksuse. Rahulolematus tekib enese tähtsustamisest, kuna ainult ise saab kannatada. Tähtsustatakse iseennast, mis on tingimuslik ja ajutine. Tingimuslik olemasolu ei saa aga pakkuda lõplikku rahuldust, sest rahulolu pakkuvad objektid ise on ajutised.Bodhi Laama Erik Drew Jung 

Kannatusi tingivateks põhjusteks on teadmatus, kiindumused ja kippumine. Nende tingimuste eemaldumisel lakkab ka kannatus. Rahulolematus vaibub isetuses.

 Praktika 

Vaata ka
 sukha
 püsitus
 isetus
 olemasolu tunnused

Viited

Kategooria:Budism